CELEX: 32019R1177
Language: sl
Date: 2019-07-10 00:00:00
Title: Izvedbena uredba Komisije (EU) 2019/1177 z dne 10. julija 2019 o spremembi Uredbe (EU) št. 142/2011 glede uvoza želatine, aromatične drobovine in topljenih maščob (Besedilo velja za EGP.)

11.7.2019   
               
               
                  SL
               
               
                  Uradni list Evropske unije
               
               
                  L 185/26
               
            
         IZVEDBENA UREDBA KOMISIJE (EU) 2019/1177
         z dne 10. julija 2019
         o spremembi Uredbe (EU) št. 142/2011 glede uvoza želatine, aromatične drobovine in topljenih maščob
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (ES) št. 1069/2009 Evropskega parlamenta in Sveta z dne 21. oktobra 2009 o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter razveljavitvi Uredbe (ES) št. 1774/2002 (1) ter zlasti člena 29(4) in člena 41(4) Uredbe,
         ob upoštevanju naslednjega:
         
                     (1)
                  
                  
                     Uredba Komisije (EU) št. 142/2011 (2) določa pogoje glede javnega zdravja in zdravja živali za uvoz želatine, aromatične drobovine in topljenih maščob.
                  
               
                     (2)
                  
                  
                     V preglednici 1 oddelka 1 poglavja I in preglednici 2 oddelka 1 poglavja II Priloge XIV k Uredbi (EU) št. 142/2011 so določene zahteve za uvoz živalskih stranskih proizvodov v Unijo.
                  
               
                     (3)
                  
                  
                     Egipt je Komisiji zagotovil zadostna jamstva glede nadzora proizvodnje želatine s strani pristojnega organa. Zato je upravičeno Egipt dodati na seznam tretjih držav, iz katerih je dovoljen uvoz želatine v Unijo.
                  
               
                     (4)
                  
                  
                     Aromatična drobovina za proizvodnjo hrane za hišne živali se lahko pridobi iz domačih in tudi divjih živali, ki so bile zaklane ali usmrčene za prehrano ljudi. Smiselno je uskladiti seznam tretjih držav, ki izpolnjujejo pogoje za uvoz aromatične drobovine, s sklicem na seznam tretjih držav, iz katerih je odobren uvoz mesa divjadi za prehrano ljudi.
                  
               
                     (5)
                  
                  
                     Uredba Komisije (EU) 2017/1261 (3) je na podlagi ocene EFSA (4) uvedla alternativno metodo za proizvodnjo obnovljivih goriv. Smiselno je omogočiti uvoz topljenih maščob iz členov 8, 9 in 10 Uredbe (ES) št. 1069/2009 za uporabo pri novi alternativni metodi, saj je v Uniji dovoljena uporaba enakih snovi. Poglavje II Priloge XIV k Uredbi (EU) št. 142/2011 bi bilo treba ustrezno spremeniti.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga XIV k Uredbi (EU) št. 142/2011 se spremeni v skladu z besedilom iz Priloge k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 10. julija 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 300, 14.11.2009, str. 1.
         
            (2)  Uredba Komisije (EU) št. 142/2011 z dne 25. februarja 2011 o izvajanju Uredbe (ES) št. 1069/2009 Evropskega parlamenta in Sveta o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter o izvajanju Direktive Sveta 97/78/ES glede nekaterih vzorcev in predmetov, ki so izvzeti iz veterinarskih pregledov na meji v skladu z navedeno direktivo (UL L 54, 26.2.2011, str. 1).
         
            (3)  Uredba Komisije (EU) 2017/1261 z dne 12. julija 2017 o spremembi Uredbe (EU) št. 142/2011 glede alternativne metode za predelavo nekaterih topljenih maščob (UL L 182, 13.7.2017, str. 31).
         
            (4)  Scientific Opinion on a continuous multiple-step catalytic hydro-treatment for the processing of rendered animal fat (Category 1) (Znanstveno mnenje o kontinuirani večstopenjski katalitski končni obdelavi z vodikom za predelavo topljenih živalskih maščob (kategorija 1)). (EFSA Journal 2015;13(11):4307).
      
      
         
            PRILOGA
            Priloga XIV k Uredbi (EU) št. 142/2011 se spremeni:
            
                        (a)
                     
                     
                        v preglednici 1 oddelka 1 poglavja I se vrstica 5 nadomesti z naslednjim:
                        
                                    „5
                                 
                                 
                                    Želatina in hidrolizirane beljakovine
                                 
                                 
                                    Snovi kategorije 3 iz člena 10(a), (b), (e), (f), (g), (i) in (j) in v primeru hidroliziranih beljakovin: snovi kategorije 3 iz člena 10(d), (h) in (k).
                                 
                                 
                                    Želatina in hidrolizirane beljakovine morajo biti proizvedene v skladu z oddelkom 5 poglavja II Priloge X.
                                 
                                 
                                    
                                                (a)
                                             
                                             
                                                Tretje države, navedene v delu 1 Priloge II k Uredbi (EU) št. 206/2010, in naslednje države:
                                                
                                                             
                                                         
                                                         
                                                            (KR) Južna Koreja,
                                                         
                                                      
                                                             
                                                         
                                                         
                                                            (MY) Malezija,
                                                         
                                                      
                                                             
                                                         
                                                         
                                                            (PK) Pakistan,
                                                         
                                                      
                                                             
                                                         
                                                         
                                                            (TW) Tajvan,
                                                         
                                                      
                                                             
                                                         
                                                         
                                                            (EG) Egipt;
                                                         
                                                      
                                          
                                                (b)
                                             
                                             
                                                v primeru želatine in hidroliziranih beljakovin iz rib: tretje države, navedene v Prilogi II k Odločbi 2006/766/ES.
                                             
                                          
                                 
                                    
                                                (a)
                                             
                                             
                                                V primeru želatine: poglavje 11 Priloge XV;
                                             
                                          
                                                (b)
                                             
                                             
                                                v primeru hidroliziranih beljakovin: poglavje 12 Priloge XV.“
                                             
                                          
                              
                  
                        (b)
                     
                     
                        v preglednici 2 oddelka 1 poglavja II se vrstica 13 nadomesti z naslednjim:
                        
                                    „13
                                 
                                 
                                    Aromatična drobovina za proizvodnjo hrane za hišne živali
                                 
                                 
                                    Snovi iz člena 35(a).
                                 
                                 
                                    Aromatična drobovina mora biti proizvedena v skladu s poglavjem III Priloge XIII.
                                 
                                 
                                    Tretje države, navedene v delu 1 Priloge II k Uredbi (EU) št. 206/2010, iz katerih države članice odobrijo uvoz svežega mesa, pridobljenega iz istih vrst živali, in v katerih je odobreno le meso s kostmi.
                                    V primeru aromatične drobovine iz snovi, pridobljenih iz rib, tretje države, navedene v Prilogi II k Odločbi 2006/766/ES.
                                    V primeru aromatične drobovine, pridobljene iz perutnine, tretje države, navedene v delu 1 Priloge I k Uredbi (ES) št. 798/2008, iz katerih države članice odobrijo uvoz svežega perutninskega mesa.
                                    V primeru aromatične drobovine, pridobljene iz nekaterih prosto živečih kopenskih sesalcev in leporidov, tretje države, navedene v delu 1 Priloge I k Uredbi (ES) št. 119/2009, iz katerih države članice odobrijo uvoz svežega mesa istih vrst.
                                 
                                 
                                    Poglavje 3(E) Priloge XV.“
                                 
                              
                  
                        (c)
                     
                     
                        v preglednici 2 oddelka 1 poglavja II se vrstica 17 nadomesti z naslednjim:
                        
                                    „17
                                 
                                 
                                    Topljene maščobe za nekatere namene zunaj krmne verige za rejne živali
                                 
                                 
                                    
                                                (a)
                                             
                                             
                                                V primeru snovi, namenjenih za proizvodnjo biodizla, oleokemijskih proizvodov ali obnovljivih goriv, iz točke L oddelka 2 poglavja IV Priloge IV: snovi kategorij 1, 2 in 3 iz členov 8, 9 in 10;
                                             
                                          
                                                (b)
                                             
                                             
                                                v primeru snovi, namenjenih za proizvodnjo obnovljivih goriv, iz točke J oddelka 2 poglavja IV Priloge IV: snovi kategorij 2 in 3 iz členov 9 in 10;
                                             
                                          
                                                (c)
                                             
                                             
                                                v primeru snovi, namenjenih za proizvodnjo organskih gnojil in sredstev za izboljšanje tal:
                                                snovi kategorije 2 iz člena 9(c), (d) in (f)(i) ter snovi kategorije 3 iz člena 10, razen iz točk (c) in (p);
                                             
                                          
                                                (d)
                                             
                                             
                                                v primeru snovi, namenjenih za druge namene:
                                                snovi kategorije 1 iz člena 8(b), (c) in (d), snovi kategorije 2 iz člena 9(c), (d) in (f)(i) ter snovi kategorije 3 iz člena 10, razen iz točk (c) in (p).
                                             
                                          
                                 
                                    Topljene maščobe izpolnjujejo zahteve iz oddelka 9.
                                 
                                 
                                    Tretje države, navedene v delu 1 Priloge II k Uredbi (EU) št. 206/2010, in, v primeru snovi, pridobljenih iz rib, tretje države, navedene v Prilogi II k Odločbi 2006/766/ES.
                                 
                                 
                                    Poglavje 10(B) Priloge XV.“